অসমীয়াৰ বাপতি সাহোন ৰঙালী বিহুৰ ব্যাপক উছাহ আনন্দৰ মাজতে কাইলৈ অৰ্থাৎ ১৮ এপ্ৰিলত ৰাজ্যত অনুষ্ঠিত হ'ব লোকসভা নিৰ্বাচনৰ দ্বিতীয় পৰ্যায়ৰ ভোট গ্ৰহণ প্ৰক্ৰিয়া। প্ৰথম পৰ্যায়ৰ দৰে দ্বিতীয় পৰ্যায়টো অসমৰ পাঁচটাকৈ লোকসভা সমষ্টিত নিৰ্বাচন অনুষ্ঠিত হ'ব।
দ্বিতীয় পৰ্যায়ৰ নিৰ্বাচনলৈ মাজত মাথো কেইঘণ্টামান বাকী থকা অৱস্তাতে অসম প্ৰদেশ কংগ্ৰেছৰ সভাপতি ৰিপুন বৰাই প্ৰথম পৰ্যায়ৰ তুলনাত দ্বিতীয় পৰ্যায়ত অধিক ভাল ফলাফল লাভ কৰিব বুলি সাংবাদিকৰ আগত প্ৰকাশ কৰে।
সভাপতি ৰিপুন বৰাই কয় যে কংগ্ৰেছে লোকসভা নিৰ্বাচনৰ প্ৰথম পৰ্যায়ৰ ভোট গ্ৰহণত পাঁচখন আসনৰ ভিতৰত তিনিখন আসন লাভ কৰাৰ বিপৰীতে দ্বিতীয় পৰ্যায়ত পাঁচখনৰ ভিতৰত কংগ্ৰেছে চাৰিখন অথবা পাঁচখন আসনেই লাভ কৰিব।
সভাপতি ৰিপুন বৰাই কয় যে বহুলোকে বিজেপিৰ ভায় ভাবুকিৰ বাবে মনে মনে বিজেপিৰ বিৰুদ্ধে ভোট দিছে। গতিকে তেওঁ প্ৰথম পৰ্যায়ৰ নিৰ্বাচনতকৈ দ্বিতীয় পৰ্যায়ৰ নিৰ্বাচনত অধিক ভাল ফলাফল পাব বুলি প্ৰকাশ কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
